**KINEZIOLOŠKI FAKULTET**

**10 000 Z a g r e b**

**Horvaćanski zavoj 15**

**Troškovnik- Prilog IV**

**MEĐUNARODNA KONFERENCIJA O KINEZIOLOGIJI, OPATIJA 13.5. - 17.5.2020. GODINE**

**- usluge organizacije Konferencije -**

**listopad, 2019. godine**

**I. Što obuhvaćaju, odnosno podrazumijevaju usluge organizacije Konferencije**

Usluge organizacije Konferencije, odnosno u ovom slučaju usluge organizacije 9. međunarodne konferencije o kineziologiji 13.5. - 17.5.2020. godine u Opatiji (Konferencija) obuhvaćaju usluge registracija, uplata kotizacija, usluge smještaja i prehrane, usluge prijevoza te usluge organizacije welcome coctail-a na bazi 200 ljudi prilikom svečanosti otvaranja, get together party (večera uz glazbu za sudionike cca 200 ljudi) i najma kongresnih prostora (1 velika konferencijska dvorana za otvaranje, plenarna predavanja i zatvaranje, 3 manje dvorane za paralelne sekcije, prostor za poster sekcije (obvezatno uvrstiti u ponudu i najam panoa za postavljanje postera) čine jednu cjelinu. Konferencija će se održati u Opatiji, hotel „Ambasador“, od 13.5. - 17.5.2020. godine.

Smještaj i prehranu treba osigurati za sve sudionike Konferencije, predvidivo njih 200. Pod sudionicima Konferencije podrazumijevaju se sudionici koji su uplatili kotizaciju, članovi delegacija Fakulteta koji sudjeluju na Konferenciji, te članovi Organizacijskog odbora Kineziološkog fakulteta. U ovom trenutku ne zna se točan broj sudionika. Gore navedene brojke dobivene su s obzirom na iskustva sa zadnje dvije Konferencije.

Organizator snosi troškove boravka i oslobađa od plaćanja kotizacije cca 50 svojih članova + 10 pozvanih predavača.

Smještaj i prehranu potrebno je osigurati u minimalno 3 smještajna objekta/hotela u Opatiji od kojih jedan mora biti hotel „Ambasador“.

Smještajni objekti/hoteli ne smiju biti kategorije manje od 3 zvjezdice.

U okviru smještaja, potrebno je osigurati 100 punih pansiona, 300 polupansiona, te 200 noćenja s doručkom.

U hotelu s 3 zvjezdice potrebno je osigurati 180 noćenja, u hotelu 4 zvjezdice 180 noćenja i 240 noćenja u hotelu 5 zvjezdica.

Maksimalna udaljenost smještajnih objekata od hotela gdje se održava Konferencija - do 1 km (10 min pješice).

Prehrana mora biti posluživana u obliku „švedskog stola“ s minimalno tri različite vrste menu-a za sve obroke u svim smještajnim objektima/hotelima. Osim punog pansiona, smještajni objekti/hoteli moraju biti u mogućnosti osigurati i lunch pakete ili dostavu obroka van smještajnih objekata/hotela ukoliko to od njih zatraži organizator Konferencije.

U hotelu „Ambasador“ gdje će biti smješten Organizacijski odbor, potrebno je osigurati prostoriju za rad Organizacijskog odbora, prostoriju za rad informatičke službe, prostoriju za skladištenje materijala, te info pult na vidljivom i dostupnom mjestu. U svim navedenim prostorijama mora postojati dostupnost interneta. U troškovima pansiona uključeni su troškovi najma prostorija za rad službi, za skladištenje materijala, postavljanje info pultova te troškove interneta.

U cijenu smještaja uračunata je i cijena usluge posluživanja 6 pauza za kavu tijekom održavanja Konferencije. Pauze za kavu trebaju se sastojati od toplih i hladnih napitaka (čaj, kava, sok, voda).

Usluge prijevoza obuhvaćaju transfer od Zagreba do smještajnih objekata/hotela u Opatiji, u danu dolaska te prijevoz od smještajnih objekata/hotela do Zagreba, u danu odlaska (najam autobusa).

Ponuditelj se mora obvezati da će, u suradnji s organizatorom, osmisliti i organizirati koktel dobrodošlice s pićem za svečanost otvaranja Konferencije, 13. svibnja 2020. godine, Opatija, i svečanu večeru/party za sudionike Konferencije, cca 200 ljudi, 15. svibnja 2020. godine u Opatiji u hotelu „Ambasador“.

Naručitelj ima svoju web stranicu na kojoj će biti objavljena konferencija. Ponuditelj treba osigurati on-line rezervacijski sustav za prijavu sudionika, zaprimanje kotizacija i rezervaciju smještaja, koji će imati link na web stranicu Naručitelja.

Također, ponuditelj treba osigurati on-line sustav za prijavu radova i sažetaka za konferenciju kao i logistiku za funkcioniranje istog. Navedeni sustav treba imati mogućnost prijave radova ili sažetaka, recenzije i ostalih vidova korespondencije sa autorima, recenzentima i voditeljima sekcija, mogućnost unosa programa konferencije, zbornika radova kao i mogućnost korištenja sustava kroz mobilnu ili WEB aplikaciju.

Naručitelj ima svoje dobavljače za sve usluge grafičkog designa, kongresnih torbi, plakata, roll-up-ova, plazmi, natpisa kongresa, označivača prostora, mash-eva, pop-up-ova.....

**JEZIK KONFERENCIJE:** engleski . Svi objavljeni materijali su na engleskom jeziku. Simultanog prevođenja nema.

**KOTIZACIJE:** 250 € za regularne sudionike, 150 € za studente za uplate izvršene do 31.3.2020. godine, odnosno 300 € za sudionike + 200 € za studente, za uplate izvršene nakon 1.4.2020. godine. Kotizacija pokriva slijedeće:

- sudjelovanje na konferenciji

- konferencijske materijale (torba, zbornik radova u elektroničkom obliku, program konferencije i akreditaciju)

- certifikat o sudjelovanju

- pauze za kavu, koktel dobrodošlice i svečanu večeru/party

Za sudionike satelitskog simpozija „Social Aspects of Sport i Southeastern Europe: Neverending Transitions“ koji se održava u jednom danu visina kotizacije je 100 €.

**II. Što podrazumijeva specifikacija smještajnih kapaciteta potrebnih za organizaciju konferencije prema vrstama usluge**

1. ***Cijena punog pansiona od 13.5. - 17.5.2020. godine i to po osobi i po danu***

Cijena punog pansiona od 13.5. - 17.5.2020. godine zasebno po kategorijama (hoteli s 3\*, 4\* i 5\*) potrebno je osigurati smještaj u jednokrevetnim sobama i dvokrevetnim sobama.

70 1/1 i 30 1/2

Soba s bračnim krevetom računa se kao jednokrevetna soba.

Dokaz o izvršenju usluge je ovjereni recepcijski ispis pansiona. U cijenu pansiona uračunati su i troškovi boravišne pristojbe.

1. ***Cijena polu pansiona od 13.5. - 17.5.2020. godine i to po osobi i po danu***

Cijena polu pansiona od 13.5. - 17.5.2020. godine zasebno po kategorijama (hoteli s 3\*, 4\* i 5\*) potrebno je osigurati smještaj u jednokrevetnim sobama i dvokrevetnim sobama.

200 1/1 i 100 1/2

Soba s bračnim krevetom računa se kao jednokrevetna soba.

Dokaz o izvršenju usluge je ovjereni recepcijski ispis pansiona. U cijenu pansiona uračunati su i troškovi boravišne pristojbe.

1. ***Cijena noćenja s doručkom od 13.5. - 17.5.2020. godine i to po osobi i po danu***

Cijena noćenja s doručkom od 13.5. - 17.5.2020. godine zasebno po kategorijama (hoteli s 3\*, 4\* i 5\*) Potrebno je osigurati smještaj u jednokrevetnim sobama i dvokrevetnim sobama.

150 1/1 i 50 1/2

Soba s bračnim krevetom računa se kao jednokrevetna soba.

Dokaz o izvršenju usluge je ovjereni recepcijski ispis pansiona. U cijenu pansiona uračunati su i troškovi boravišne pristojbe.

**NAPOMENA:** Ponuditelj u ponudi treba iskazati jediničnu cijenu noćenja za gore navedene kategorije smještaja.

**III. Što podrazumijeva specifikacija troškova prema vrstama usluge koje plaća Kineziološki fakultet Sveučilišta u Zagrebu**

1. ***Trošak smještaja, 50 zaposlenika Kineziološkog fakulteta Sveučilišta u Zagrebu i 10 pozvanih predavača u hotelu Ambasador, Opatija u periodu od 13.5.2020. do 17.5.2020.***
	1. Cijena punog pansiona za 15 osoba i to po osobi i po danu
	2. Cijena polupansiona za 45 osoba i to po osobi i po danu
2. ***Trošak ugostiteljskih usluga i to:***
	1. 6 pauza za kavu za cca 150 ljudi po pauzi
	2. Koktel dobrodošlice 13.5.2020. godine u hotelu „Ambasador“, Opatija za cca 140 ljudi
	3. Gala večera/get together party 15.5.2020. godine za cca 200 ljudi
3. ***Trošak najma kongresnih prostora***

Najam kongresnih prostora podrazumijeva najam jedne velike konferencijske dvorane za otvaranje, plenarna predavanja i zatvaranje, tri manje dvorane za paralelne sekcije te prostor za poster sekcije (obvezatno uvrstiti u ponudu i najam panoa za postavljanje postera).

1. ***Trošak prijevoza sudionika Konferencije***

Usluge prijevoza obuhvaćaju transfer od Zagreba do smještajnih objekata/hotela u Opatiji, u danu dolaska te prijevoz od smještajnih objekata/hotela do Zagreba, u danu odlaska.

Temeljem dosadašnjih iskustava organizatora, predviđa se da će za navedeni prijevoz biti potreban 1 autobus. Cijena troška autobusa podrazumijeva sve zavisne troškove vezane uz autobusni prijevoz – cestarine, tunelarine, itd. Prijevoz sudionika Konferencije potrebno je osigurati autobusima HD turističke klase ne starijim od 5 godina.

1. ***Trošak online sustava za prijavu radova***

Ponuditelj treba osigurati on-line sustav za prijavu radova i sažetaka za konferenciju kao i logistiku za funkcioniranje istog. Navedeni sustav treba imati mogućnost prijave radova ili sažetaka, recenzije i ostalih vidova korespondencije sa autorima, recenzentima i voditeljima sekcija, mogućnost unosa programa konferencije, zbornika radova kao i mogućnost korištenja sustava kroz mobilnu ili WEB aplikaciju.

1. ***Trošak usluga registracije i naplate kotizacija sudionicima konferencije***

Ponuditelj treba osigurati sustav za registraciju sudionika i naplatu kotizacija i to putem bankovnog transfera, kreditnih i debitnih kartica te gotovinskog plaćanja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (puni naziv i adresa ponuditelja)

**TROŠKOVNIK PONUDE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **RED. BR.** | **VRSTA USLUGE** | **NAZIV PONUĐENOG SMJEŠTAJA (PANSIONA/HOTELA)** | **BROJ OSOBA** | **JEDINIČNA MJERA** | **KOLIČINA** | **JEDINIČNA CIJENA(bez PDV-a)** | **CIJENA (bez PDV-a)** | **IZNOS PDV**  |  **CIJENA (s PDV-om)** |
| 1 | Cijena punog pansiona od 13.5. - 17.5.2020. za sudionike Konferencije i to po osobi i po danu (smještaj 5\*) |  | 15 | Punipansion | 60 |   |   |   |   |
| 2 | Cijena polu pansiona od 13.5. - 17.5.2020. za sudionike Konferencije i to po osobi i po danu (smještaj 5\*) |  | 45 | Polupansion | 180 |   |   |   |   |
| 3 | Trošak prijevoza sudionika Konferencije  |  | cijena prijevoza Zagreb-Opatija |   |   |   |   |
|  | cijena prijevoza Opatija-Zagreb |   |   |   |   |
| 4 | Naziv i adresa ponuđenog hotela za održavanje konferencije te trošak najma kongresnih prostora |  |   | komada |  |   |   |   |   |
| 5 | Cijena organizacije welcome coctail-a |  |  |  |  |  |  |
| 6 | Cijena organizacije get together party-a |  |  |  |  |  |  |
| 7 | Cijena usluge 6 coffee break-ova |  |  |  |  |  |  |
| 8 | Usluge registracije i uplata kotizacija |  |  |  |  |  |  |
| 9 | On-line sustav za prijavu radova |  |  |  |  |  |  |
|  | **CIJENA bez PDV-a:** |  |
|  | **UKUPNA CIJENA s PDV-om:** |  |

Kontakt osoba ponuditelja:

Za Ponuditelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vlastoručni potpis)

M.P.

U , \_\_\_\_\_\_\_\_\_\_\_\_\_\_\_